CELEX: C2005/182/46
Language: lt
Date: 2005-07-23 00:00:00
Title: Byla C-195/05 Europos Bendrijų Komisijos 2005 m. gegužės 2 d. pareikštas ieškinys Italijos Respublikai

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/25
            
         Europos Bendrijų Komisijos 2005 m. gegužės 2 d. pareikštas ieškinys Italijos Respublikai
   (Byla C-195/05)
   (2005/C 182/46)
   Proceso kalba: italų
   2005 m. gegužės 2 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Komisijos Teisės tarnybos nario M. Konstantinidis ir Milano advokatų tarybos advokato G. Bambara, ieškinys Italijos Respublikai.
   Ieškovė Teisingumo Teismo prašo:
   
               1.
            
            
               pripažinti, kad priimdama visoje nacionalinėje teritorijoje galiojančius operatyvius nurodymus, įtvirtintus konkrečiai 1998 m. liepos 28 d. aplinkos ministro aplinkraštyje ir 2002 m. liepos 22 d. sveikatos ministro aplinkraštyje, pagal kuriuos teisės normos dėl atliekų netaikomos žemės ūkio produkcijai, skirtai pašarų gamybai bei 2002 m. liepos 31 d. Įstatymo Nr. 179 23 straipsnyje, pagal kurį teisės normos dėl atliekų netaikomos virtuvėje pagaminto visų rūšių tiršto, išvirto ar ne maisto, nepatekusio į maisto tiekimo grandinę, liekanoms, skirtoms palengvinti sergančių gyvulių gydymą, Italijos Respublika neįvykdė savo įsipareigojimų pagal Direktyvos 75/442/EEB (1) dėl atliekų, su pakeitimais, padarytais Direktyva 91/156/EB (2), 1 straipsnio a punktą;
            
         
               2.
            
            
               priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Europos Komisija tvirtina, kad priimdama visoje nacionalinėje teritorijoje galiojančius operatyvius nurodymus, pagal kuriuos teisės normų dėl atliekų netaikomos žemės ūkio produkcijai, skirtai pašarų gamybai, ir virtuvėje pagaminto visų rūšių tiršto, išvirto ar ne maisto, kuris nepateko į maisto tiekimo grandinę, liekanoms, skirtoms palengvinti sergančių gyvulių gydymą, Italijos Respublika neįvykdė savo įsipareigojimų pagal Direktyvos 75/442/EEB dėl atliekų, su pakeitimais, padarytais Direktyva 91/156/EB, 1 straipsnio a punktą.
   
      (1)  OL L 194, 1975 07 25, p. 39.
   
      (2)  OL L 78, 1991 03 26, p. 32.